01/07/2009 | Administración LocalMunicipal
Teo
Remitimos edicto de aprobación definitiva da modificación do Regulamento de organización e funcionamento das escolas infantís municipais do Concello de Teo.

O Pleno da Corporación Municipal, en sesión celebrada o día 25 de marzo de 2009, aprobou inicialmente a modificación do Regulamento de organización e funcionamento das escolas infantís municipais do Concello de Teo. O expediente e o Regulamento estiveron expostos ó público mediante anuncios inseridos no taboleiro de anuncios do Concello e no Boletín Oficial da Provincia nº 97 do 30 de abril de 2009, polo prazo de trinta días. Rematado o prazo de información pública, sen que se producira ningunha reclamación, faise pública a automática aprobación definitiva do devandito regulamento, así como o texto íntegro do mesmo, en cumprimento do disposto nos artigos 49. c) e 70.2 da Lei 7/1985, de 2 de abril, reguladora das bases do réxime local, na súa redacción dada pola Lei 11/1999 de 21 de abril. Teo, 19 de xuño de 2009 O alcalde Martiño Noriega Sánchez Suprimir no apartado b) a esixencia de presentación da cartilla de vacinación actualizada, quedando o artigo 11 b) redactado segundo se recolle a continuación: Artigo 11º. Relación definitiva de admitidas e admitidos, listaxe de espera e matriculación. b) As/os solicitantes admitidas/os deberán matricularse entre o día 1 e 15 de xuño para confirmar a praza, presentando no rexistro xeral do concello xunto co impreso de matriculación, que se poderá recoller no concello ou nas EIMs, a seguinte documentación complementaria orixinal ou copia compulsada que pasará a formar parte do expediente que das/dos nenas/os debe existir no centro: 1. certificado médico da/do nena/o 2. tarxeta sanitaria 3. dúas fotografías tamaño carné 4. impreso de domiciliación bancaria, de ser posible esta modalidade de pagamento 5. autorización escrita das persoas que poden recoller a/o nena/o (se son distintas das/dos proxenitoras/es ou responsables legais) A non presentación desta documentación no prazo sinalado, agás por causa de forza maior, entenderase como renuncia á praza, dando opción á matriculación daquelas persoas que quedaran na lista de espera”. Suprimir como causa de baixa nas EIMs a recollida no seu apartado h) referida a: “h) outras razóns que poidan xurdir e que conten coa proposta da dirección da EIM” e suprimir no último párrafo do artigo a referencia ao apartado h), quedando o artigo 12 redactado segundo se recolle a continuación: “Artigo 12º. Baixas Son causa de baixa nas EIMs calquera das que se expoñen de seguido, sen prexuízo daquelas outras que se poidan determinar por resolución da alcaldía tendo en conta a proposta feita pola comisión de baremación: a) cumprimento da idade máxima regulamentaria de permanencia nas EIMs b) solicitude das/os nais/pais ou responsables legais, previo aviso con 15 días de antelación. c) falta de pagamento da contía establecida durante dous meses consecutivos ou tres alternos, calquera que sexa o curso escolar ao que se refira a débeda d) comprobación de falsidade dos documentos ou datos achegados e) incompatibilidade ou inadaptación absoluta para permanecer no centro f) falta de asistencia continuada durante un mes sen causa xustificada ou non incorporarse nos quince primeiros días do curso g) incumprimento reiterado das normas da EIM As baixas polo determinado nas alíneas e) e g) serán resoltas pola alcaldía previa proposta da comisión de baremación. Teo, 19 de xuño de 2009 O alcalde Martiño Noriega Sánchez